Document ID: 32005D0194

ODLOČBA KOMISIJE
z dne 8. marca 2005
o četrti spremembi Odločbe 2004/122/ES o nekaterih ukrepih zaščite v zvezi z aviarno influenco v več azijskih državah
(notificirana pod dokumentarno številko K(2005) 521)
(Besedilo velja za EGP)
(2005/194/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS (1) in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Odločba Komisije 2004/122/ES (3) je bila sprejeta v odgovor na izbruhe aviarne influence v več azijskih državah, vključno z Japonsko in Južno Korejo.
(2)
Japonska in Južna Koreja sta Svetovni organizaciji za zdravje živali (OIE) predložili njuno končno poročilo o aviarni influenci na njunem ozemlju in o sprejetih ukrepih za nadzorovanje bolezni. Poleg tega sta Japonska in Južna Koreja razglasili, da v njunih deželah ni aviarne influence, in Komisiji poslali informacije o zdravstvenem stanju živali z zahtevo, da je torej treba spremeniti Odločbo 2004/122/ES. Varstveni ukrepi, sprejeti z Odločbo 2004/122/ES, za navedene države več ne veljajo.
(3)
Pogoji za uvoz živih ptic iz tretjih držav, razen perutnine, so navedeni v Odločbi Komisije 2000/666/ES (4) in zato ti predpisi veljajo tudi za Japonsko in Južno Korejo. Žive ptice razen perutnine morajo med drugim biti v karanteni in morajo opraviti preskus na aviarno influenco.
(4)
Zaradi stanja bolezni v Kambodži, na Kitajskem, v Indoneziji, Laosu, Maleziji, Pakistanu, na Tajskem in v Vietnamu je treba nadalje podlajšati obdobje varnostnih ukrepov za te države, kakor je predvideno v Odločbi 2004/122/ES.
(5)
Ukrepi iz te odločbe so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Odločba 2004/122/ES se spremeni na naslednji način:
1.
Člen 3 se nadomesti z naslednjim besedilom:
„Člen 3
Države članice začasno ustavijo uvoz iz Malezije:
-
sestavine hrane za hišne živali in nepredelana krmila, ki vsebujejo katere koli dele perutnine, in
-
jajc za prehrano ljudi in neobdelanih lovskih trofej katerih koli ptic.“
2.
Člen 4(1) se nadomesti z naslednjim besedilom:
„Člen 4
1. Države članice začasno ustavijo izvoz iz Kambodže, Ljudske republike Kitajske, vključno z ozemljem Hong Konga, Indonezije, Laosa, Malezije, Pakistana, Tajske in Vietnama:
-
nepredelanega perja in delov perja ter
-
‚živih ptic, ki niso perutnina’ kakor so opredeljene v Odločbi 2000/666/ES, vključno s pticami, ki spremljajo svoje lastnike (ljubiteljske vrste ptic).“
3.
V členu 7 se datum „31. marec 2005“ nadomesti z datumom „30. september 2005“.
Člen 2
Države članice spremenijo ukrepe, ki jih uporabljajo za uvoz, tako da jih uskladijo s to odločbo in sprejete ukrepe takoj ustrezno objavijo. O tem nemudoma obvestijo Komisijo.
Člen 3
Ta odločba je naslovljena na države članice.
V Bruslju, 8. marca 2005

Labels: 17
20
3
6
18